བཞི་བ།མཚོ་ལྷོ་ཁུལ་སློབ་གསོ་ཅུའུ་ཅུའུ་ཀྲང་གཞོན་པ་ལེ་ཡོན་ལགས་ཀྱིས་ཀྱང་ཕུགས་བསམ་ལྟེ་འཛིན་གྱི་དབུ་འབྱེད་མཛད་སྒོ་དང་།རང་རྫོང་གི་སློབ་གསོའི་སློབ་ཁྲིད་བཅོས་བསྒྱུར་བྱེད་པའི་དགོངས་འཆར་བཏོན་ཏེ་སློབ་ཁྲིད་ཀྱི་ཐབས་ལམ་སོགས་ངོ་སྤྲོད་བྱས་པ་མ་ཟད།གསེར་ཆེན་རྫོང་རིགས་སློབ་འབྲིང་གིས་ཐུན་མོང་མ་ཡིན་པའི་སློབ་གསོའི་ཐབས་ལམ་དང་འབྲས་ལེགས་སློབ་ཁྲིད་ཀྱི་བྱེད་ཐབས་སྤྱད་དེ་སློབ་མའི་ཀུན་སྤྱོད་དང་སྦྱངས་འབྲས་གང་གི་ཆ་ནས་སྔ་ན་མེད་པའི་གྲུབ་འབྲས་ལེགས་པོ་ཞིག་བླངས་ཟིན་པར་གཟེངས་བསྟོད་བྱས་པ་རེད།ཁོང་གིས་ནན་གྱིས་བསྟན་དོན་སློབ་གསོའི་འོས་འགན་ལེགས་འགྲུབ་བྱེད་པའི་སློབ་ཁྲིད་ཀྱི་བྱེད་ཐབས་གསར་བ་ནི་སློབ་གསོའི་བྱ་བ་གཉེར་བའི་དགེ་རྒན་དག་གིས་ངེས་པར་དུ་སློབ་སྦྱོང་དང་ལག་བསྟར་བྱ་དགོས་པའི་གལ་ཆེན་རང་བཞིན་གྱི་འོས་འགན་ཞིག་ཡིན་ལ།ཁྲིད་ཐབས་གསར་བ་དང་ཐབས་ལམ་གསར་བ་ཟུང་འབྲེལ་སྒོས་སློབ་གསོའི་ལས་དོན་ལ་གཡུར་དུ་ཟ་བའི་འབྲས་བུ་ལེན་དགོས་པའི་རེ་བ་བཏོན་སྟེ་ཐེངས་འདིའི་ཕུགས་བསམ་ལྟེ་འཛིན་དབུ་འབྱེད་མཛད་སྒོ་དང་ཕུགས་བསམ་དགེ་རྒན་གསོ་སྦྱོང་བྱེད་པའི་མཛད་སྒོའི་ཚོགས་འདུ་དེ་བདེ་ལེགས་ངང་མཇུག་བསྡུས་པ་རེད།